## Ugovor između Vlade Republike Hrvatske i sindikata javnih djelatnosti

### NN 54/1994 (13.7.1994.), Ugovor između Vlade Republike Hrvatske i sindikata javnih djelatnosti

# KOLEKTIVNI UGOVORI

Vlada Republike Hrvatske i sindikati javnih djelatnosti, kao članovi
Vijeća za socijalno partnerstvo u javnim djelatnostima, sklapaju

## UGOVOR

### IZMEĐU VLADE REPUBLIKE HRVATSKE I SINDIKATA JAVNIH DJELATNOSTI

Članak 1.

Potpisnici ovog Ugovora sklopit će do 1. srpnja 1994. godine osnovni-nacionalni
ugovor za javne djelatnosti sa sadržajem koji će se načelno raspraviti
na Vijeću za socijalno partnerstvo u javnim djelatnostima.

Članak 2.

Potpisnici ovog Ugovora sklopit će do 31. listopada 1994. godine kolektivne
ugovore djelatnosti odnosno grana, kojima će se uređivati plaće i ostala
prava radnika.

Potpisnici kolektivnih ugovora djelatnosti ili grana obvezni su razmotriti
inicijativu za pregovore i odgovoriti u roku od 30 dana od dana njenog
primitka.

Članak 3.

Vlada Republike Hrvatske preispitat će i povećati do 30. lipnja 1994.
godine neoporezivi iznos plaće, s primjenom od 1. srpnja 1994. godine.

Članak 4.

Potpisnici ovog Ugovora sporazumni su da se visina osnovice za korisnike
Državnog proračuna utvrdi u iznosu od 888.000 HRD, s primjenom od 1. svibnja
do dana primjene novih propisa o plaćama, a najduže do 31. listopada 1994.
godine.

Članak 5.

Naknade troškova materijalnih prava utvrđenih Općim kolektivnim ugovorom
za javne djelatnosti i javna poduzeća, pravne osobe u javnim djelatnostima
mogu isplaćivati najviše u iznosu utvrđenom u Općem kolektivnom ugovoru
za javne djelatnosti i javna poduzeća uvećanom do 30%

Članak 6.

Vleda Republike Hrvatske utvrdit će prijedlog izmjena Zakona o porezu
na dohodak radi drugačijeg utvrđivanja iznosa neoporezivih materijalnih
prava radnika do 31. listopada 1994. godine. Prijedlogom izmjena Zakona
utvrdit će se da se iznos neoporezivog dohotka kao i iznosi neoporezivih
materijalnih prava radnika utvrde Zakonom o porezu na dohodak i njegovim
provedbenim propisima. Dok se ne izmijeni Zakon o porezu na dohodak, u
dohodak ne ulaze (ne oporezuju se) sada utvrdeni (zatečeni) iznosi materijalnih
prava radnika iz važećih općih kolektivnih ugovora.

Članak 7.

Vlada Republike Hrvatske preuzima obvezu da neće uredbama uredivati
plaće i druga materijalna prava za pravne osobe na koje se ovaj Ugovor
odnosi i koje ga primjenjuju u razdoblju njegova važenja. U slučaju da
pojedine pravne osobe na koje se odnosi ovaj Ugovor ne poštivaju odredbe
ovog Ugovora, kao i za pravne osobe koje smatraju da se ovaj Ugovor na
njih ne odnosi, Vlada Republike Hrvatske zadržava pravo da pitanja plaća
i drugih materijalnih prava uredi odgovarajućim propisima, na način sukladno
odredbanka ovog Ugovora.

Članak 8.

Za tumačenje i provedbu ovog Ugovora, u dijelu kojim se ureduju plaće,
potpisnici osnivaju Zajedničku komisiju u sastavu: tri predstavnika Vlade
Republike Hrvatske i tri predstavnika sindikata javnih djelatnosti.

Članak 9.

Provedbu ovog Ugovora prati i kontrolira Zavod za platni promet.

Članak 10.

Potpisnici ovog Ugovora suglasni su da se u okviru Vijeća za socijalno
partnerstvo u javnim djelatnostima ubrza rad na usuglašavanju nerješenih
koncepcijskih i drugih pitanja iz paketa radno-socijalnog zakonodavstva.

Članak 11.

Ovaj Ugovor se sklapa na određeno vrijeme i važi do 31. listopada 1994.
godine.

Članak 12.

Ovaj Ugovor stupa na snagu danom potpisa, a primjenjuje se od 1. lipnja
1994. godine, osim članka 4. koji se primjenjuje počam od 1. svibnja 1994.
godine.

Članak 13.

Ovaj će se Ugovor objaviti u "Narodnim novinama"

Klasa: 006-04/94-01/42

Urbroj : 524-03/1-94-1

Zagreb, 26. svibnja 1994.

Za Vladu Republike Hrvatske ministar rada i socijalne skrbi

**Ivan Parać, v. r.**

Sindikati javnih djelatnosti

Kolektivni ugovor, NN 54/1994-986